Peter Bredal

Peter Christian Bredal (ka Bredahl; vene keeles Пётр Петрович Бредаль; 1683 Trondheim – 1756) oli Norra mereväeohvitser Venemaa Keisririigi teenistuses.

Elulugu
1703. aastal astus ta admiral Cornelius Cruysi soovitusel alamleitnandina Vene laevastikuga. 1709. aastal sai kaptenleitnandiks, 1710. aastal teenis Aasovi merel laevaülemana, 1712. asus teenima Balti laevastikus, aasta hiljem sai 4. järgu kapteniks.

7. augustil 1714 osales ta Hankoniemi lahingus (Riilahti lahing) Hanko juures. 

1715. aastal sai ta 3. järgu kapteniks ja seitsmest laevast koosneva eskaadri komandöriks. 20. aprillil 1715 lahkus Tallinnast nelja laevaga (Samson 36, Sv. Pavel 32, Sv. Petr 32 ja Diana 18 kahuriga) ründama rootslasi Läänemerel, ning tal õnnestus neist kolm (Enhdrning 18, Esperance 11 ja Stockholm Gallej 10 kahuriga) Vindavi juures sõjasaagiks võtta, millega naasis Tallinna mai alguses.

1717. aastast 2. järgu kapten ja 1720. aastast 1. järgu kapten.

Aastatel 1730–1732 oli ta Tallinna sadama kõrgeim komandör.

1731. aastal kanti kontradmiral Bredal Eestimaa rüütelkonna aadlimatriklisse.August Wilhelm Hupel: 20. Bredahl — Materialen zu einer estländischen Adelsgeschichte ("Nordische Miscellaneen" St. 18-19), Riga: Hartknoch 1789, lk. 59 

1733. aastal asus kõrgeima komandörina juhtima Arhangelski sadamat ja võttis Peter von Lacy juhtimisel osa 1736. aastal Vene-Türgi sõjas toimunud Azovi vallutamisest.

1739. aastal sai ta viitseadmiraliks.

Autasud
 Püha Aleksander Nevski orden 1741

Perekond
Abiellus hollandi päritolu Taani-Norra kindrali Wyllem de Coucheroni (surn. 1689) (inglise Willem Coucheron) pojatütre Blanceflor Sophie Coucheroniga. Abielust sündis:
Peter Bredal noorem, Holsteini ülemjäägermeister, kammerhärra ja rüütel, Püha Aleksander Nevski orden kavaler (1760), Püha Andrease ordeni kavaler (1761), Ulila mõisnik (1762) Ulilas, Tartumaal lk.15 

Vaata ka
Peder Jensen Bredal (ka Peter Jensen Bredal; surn. 1658), Taani admiral

Viited

Kirjandus
Esmarch, Knut: "Familien Bredal" DK [60*fb]
Anderson, R.C., "Naval wars in the Baltic during the sailing-ship epoch, 1522-1850", Gilbert-Wood, London, 1910.
  (norra keeles)

Välislingid
Väljavõte Eestimaa rüütelkonna genealoogilisest käsiraamatust (1930)
Dansk biografisk Lexikon / III. Bind. Brandt - Clavus /; Dansk biografisk Lexikon / III. Bind. Brandt - Clavus /; 36 (1887-1905)
Simon Ellefsen: Peter Christian »Petrowitch« Bredal, DK 2000

Kategooria:Norra inimesed
Kategooria:Tallinna sadama peakomandörid
Kategooria:Venemaa keisririigi viitseadmiralid
Kategooria:Püha Aleksander Nevski ordeni kavalerid
Kategooria:Sündinud 1683
Kategooria:Surnud 1756

sv:Peter Bredal